Wangsa Pandya

Wangsa Pandya, yang turut dikenali sebagai Pandya dari Madurai, merupakan sebuah wangsa diraja dari India selatan, serta salah satu daripada tiga wangsa Tamil yang paling terkenal selain Chola dan Chera.Subbarayalu, Y. 2014. 'Early Tamil Polity', in A Concise History of South India: Issues and Interpretations, ed. Noburu Karashmia, pp. 53–54. New Delhi: Oxford University Press. Wujud sekurang-kurangnya sejak antara abad ke-4 hingga ke-3 SM, wangsa ini gemilang melalui dua tempoh dominasi empayar, iaitu antara abad ke-6 hingga ke-10 M, dan di bawah 'Pandya Akhir' (abad ke-13 hingga ke-14 M). Raja-raja Pandya memerintah wilayah yang luas, kadangkala termasuk sebahagian besar India selatan masa kini dan utara Sri Lanka melalui cabang keturunan mereka yang memerintah di Madurai.Karashima, Noburu. 2014. 'The Fall of the Old States', in A Concise History of South India: Issues and Interpretations, ed. Noburu Karashima, pp. 172–73. New Delhi: Oxford University Press.

Para pemerintah daripada tiga dinasti Tamil ini dirujuk sebagai "tiga pemerintah bermahkota (moovendhar) negara Tamil". Permulaan dan sejarah purba wangsa Pandya sukar ditentukan. Para penguasa Pandya awal memerintah wilayah mereka (Pandya Nadu) sejak dahulu kala, yang termasuk bandar pedalaman Madurai dan pelabuhan selatan Korkai. Kaum Pandya diraikan dalam puisi-puisi Tamil yang terawal ("sastera Sangam"). Rekod-rekod Greek-Roman (seawal abad ke-4 SM), titah-titah Maharaja Maurya Asoka, syiling-syiling dengan legenda dalam skrip Tamil-Brahmi, dan inskripsi-inskripsi Tamil-Brahmi mencadangkan kesinambungan wangsa Pandya dari abad ke-3 SM hingga abad-abad awal Masihi.Subbarayalu, Y. 2014. 'Early Tamil Polity', in A Concise History of South India: Issues and Interpretations, ed. Noburu Karashmia, pp. 47–48. New Delhi: Oxford University Press. Kewujudan sejarah Pandya awal menjadi tidak jelas dengan kemunculan wangsa Kalabhra di India selatan.

Dari abad ke-6 hingga abad ke-9 M, Chalukya Badami atau Rashtrakuta dari Dakkan, Pallava dari Kanchi, dan Pandya dari Madurai mendominasi politik India selatan. Kaum Pandya pada satu masa atau yang lain memerintah atau menyerang muara subur Kaveri (negara Chola), negara Chera purba (Kongu dan Kerala tengah) dan Venadu (Kerala selatan), serta negara Pallava dan Sri Lanka. Kekuasaan Pandya merosot seiring dengan kebangkitan Chola dari Tanjore pada abad ke-9 dan sentiasa berkonflik dengan mereka. Pandya bersekutu dengan orang Sinhala (Sri Lanka) dan Chera dalam menghadapi Empayar Chola sehingga ia mendapat peluang untuk memulihkan kembali kejayaannya pada akhir abad ke-13.Sastri, K. A. Nilakanta. (1958, second ed.) A History of South India from Prehistoric Times to the Fall of Vijayanagar. Madras, Oxford University Press. 170-72.

Pandya memasuki "zaman keemasan" mereka di bawah Maravarman I dan Jatavarman Sundara Pandyan I (abad ke-13). Beberapa usaha awal oleh Maravarman I untuk mengembangkan wilayah ke negara Chola purba telah disekat dengan berkesan oleh Hoysala. Jatavarman I (s. 1251) berjaya mengembangkan empayar ke negara Telugu (sejauh utara Nellore), selatan Kerala dan menakluki utara Sri Lanka. Bandar Kanchi menjadi ibu kota kedua Pandya. Hoysala, secara amnya, terhad di Dataran Tinggi Mysore dan juga raja mereka Somesvara terbunuh dalam pertempuran dengan Pandya.

Maravarman Kulasekhara I (s. 1268) mengalahkan pakatan Hoysala dan Chola (1279) dan menyerang Sri Lanka. Relik Gigi Buddha yang dihormati telah dibawa pergi oleh Pandya. Dalam tempoh ini pemerintahan empayar dikongsi di kalangan beberapa kerabat diraja, dengan salah seorang daripada mereka mendapat keutamaan dari yang lain. Krisis dalaman dalam empayar Pandya terjadi bertepatan dengan pencerobohan Khalji di selatan India pada 1310–11. Krisis politik yang berikutnya menyaksikan lebih banyak serbuan dan rampasan kesultanan, kehilangan Kerala selatan (1312), dan utara Sri Lanka (1323) dan penubuhan kesultanan Madurai (s. 1334Karashima, Noburu. 2014. 'The Fall of the Old States', in A Concise History of South India: Issues and Interpretations, ed. Noburu Karashima, pp. 173–74. New Delhi: Oxford University Press.).Sri Lanka and South-East Asia: Political, Religious and Cultural Relations from A.D. c. 1000 to c. 1500, 1978 By W. M. Sirisena, 57 p.Politics of Tamil Nationalism in Sri Lanka, South Asian Publishers, 1996 by Ambalavanar Sivarajah, 22 p. Pada pertengahan abad ke-16, gabenor-gabenor Vijayanagara dari Madurai mengisytiharkan kemerdekaan dan menubuhkan wangsa Madurai Nayak. Pandya dari Ucchangi (abad ke-9–13) yang berkuasa di Lembah Tungabhadra adalah berkerabat dengan Pandya dari Madurai.

Mengikut tradisi, Sangam (perhimpunan cendekiawan dan penyair Tamil) yang legenda diadakan di Madurai di bawah naungan Pandya, dan beberapa pemerintah Pandya mendakwa sebagai penyair juga. Negara Pandya adalah rumah kepada beberapa kuil terkenal, termasuk Kuil Meenakshi di Madurai. Selepas kebangkitan kuasa Pandya oleh Kadungon (abad ke-7 M), orang-orang suci Saivisme (nayanar) dan Vaishnavisme (alvar) menjadi termasyhur. Selain itu juga diketahui dalam sejarah bahawa pemerintah Pandya pernah mengikuti Jainisme untuk jangka masa yang singkat.

 Senarai raja Pandya 
+Senarai raja Pandya (abad ke-6–10 M)Raja Pandya MemerintahRef.Kadungon s. 590–620 MShastri, K. A. Nilakanta. (1958, second ed.) "A History of South India from Prehistoric Times to the Fall of Vijayanagar." Madras, Oxford University Press. 165.Maravarman Avanisulamani s. 620–645 MCheliyan Sendan (Chendan)s. 654–670 MArikesari Maravarman (Parankusan) s. 670–700 MKo Chadaiyan Ranadhiras. 700–730 MMaravarman Rajasimha Is. 730–765 MJatila Parantaka Nedunjadaiyan
(Varaguna-varman I) s. 765–815 MMaravarman Srimara Srivallabha s. 815–862 MVaraguna-varman IIs. 862–880 MParantaka Viranarayanas. 880–900/905 MMaravarman Rajasimha IIIs. 900–920 M

 Rujukan 

Kategori:Empayar dan kerajaan di India
Kategori:Empayar Pandya
Kategori:Sejarah Tamil
Kategori:Raja Tamil